પેટીમાંથી પેન, ડાયરી, માનો ફોટો, થોડાક કાગળિયા અને કપડાની બે જોડ, બાપુજીની મરણમૂડી નીકળી. અશ્રુભરી આંખે ડાયરી ખોલતા સાથે જાણીતા અક્ષરોવાળું કવર નીચે પડ્યું. ધ્રુજતા હાથે કેશવે કવર ઉપાડ્યું, વાંચવાની શરૂઆત કરી. એની નજર સૌથી પેલા લિ. ના મરોડદાર અક્ષરો પર સ્થિર થઇ કારણકે એમાં, કેશવ ભટ્ટ, આપનો આજ્ઞાંકિત; લખાયેલું હતું. વીજળીનો આંચકો લાગ્યો હોઈ એમ એમણે તે નીચે નાખી દીધું ! એમને સાંભર્યું કે આ અક્ષરો તો માધવીના!